ΓΡΑΠΤΗ ΕΡΩΤΗΣΗ P-1682/03

υποβολή: Enrico Ferri (PPE-DE) προς την Επιτροπή

(15 Μαΐου 2003)

Θέμα: Έλεγχος της ασφάλειας της ναυσιπλοΐας και των περιβαλλοντικών επιπτώσεων του σχεδίου βυθοκόρησης του Κόλπου της Spezia (Ιταλία)

Η λιμενική αρχή της Spezia άρχισε τηνλοποίηση σχεδίου βυθοκόρησης του διαύλου πρόσβασης στο λιμάνι της Spezia (απόκτηση βάθους 15 μέτρων με την αφαίρεση 40.0000 κυβικών μέτρων ιζήματος), ούτως ώστε να εισέρχονται στο λιμάνι μεγάλα φορτηγά μεταφοράς εμπορευματοκιβωτίων 6.500/6 800 TEU. Το σχέδιο θα έχει ως αποτέλεσμα τη σημαντική επέκταση του λιμανιού και την αύξηση της ναυσιπλοΐας. Σήμερα έχει ζητηθεί η αναστολή εκτέλεσης του σχεδίου με απόφαση του διοικητικού δικαστηρίου της περιφέρειας Γένοβας. Το σχέδιο έχει τη διττή συνέπεια να επηρεάζει αρνητικά τόσο το περιβάλλον όσο και τηνγεία των πολιτών που διαμένουν στην παρακείμενη περιοχή, η οποία αποτελεί ήδη αντικείμενο εξυγίανσης (με αποτέλεσμα την εξάπλωση εις βάθος τηςπάρχουσας ρύπανσης). Άλλη συνέπεια του σχεδίου θα είναι η σημαντική αύξηση της θαλάσσιας κίνησης στο λιμάνι της Spezia, με αρνητικές συνέπειες στην ασφάλεια της ναυσιπλοΐας.

Δεν θεωρεί η Επιτροπή ότι το σχέδιο αυτό ενδέχεται να έχει καταστροφικές συνέπειες από την άποψη των περιβαλλοντικών επιπτώσεων, αφού θα γίνει εκσκαφή σε ένα βυθό στον οποίο από πολύ καιρό πραγματοποιούνται έργα εκσκαφής·

Το σχέδιο αφορά επίσης περιοχές παρακείμενες στο λιμάνι και θεωρούμενες ως τοποθεσίες κοινοτικού ενδιαφέροντος (μολονότι δεν θεωρείται ολόκληρο το λιμάνι ως ΤΚΕ- βλ. απάντηση στην ερώτηση H-0849/02(1)).

Δεν θεωρεί η Επιτροπή ότι παρόμοια έργα έχουν ως συνέπεια την περαιτέρω σώρευση και διασπορά των επιβλαβών ουσιών που είναι παρούσες, πέραν της καταστροφής της διεθνούς εικόνας του λεγόμενου Κόλπου των Ποιητών·

Δεν θεωρεί η Επιτροπή ότι η επέκταση του λιμανιού (που δηλώνεται ρητώς στο σχέδιο βυθοκόρησης) και η συνεπακόλουθη αύξηση των θαλάσσιων μεταφορών θα έχει αρνητικές συνέπειες για την ασφάλεια στη θάλασσα·

Η Επιτροπή,

- Έχονταςπόψη τα άρθρα 174, 175, 176 της Συνθήκης,

- Έχονταςπόψη τη νομοθεσία της ΕΕ στον τομέα της ασφάλειας στη θάλασσα και της ναυσιπλοΐας, με πιο πρόσφατη την ανακοίνωση της Επιτροπής σχετικά με την ενίσχυση της ασφάλειας στη θάλασσα ύστερα από το ναυάγιο του πετρελαιοφόρου Prestige,

- Έχονταςπόψη την οδηγία 92/43/ΕΟΚ(2) του Συμβουλίου της 21ης Μαΐου 1992,

- Έχονταςπόψη τον κανονισμό (ΕΚ) αριθ. 1406/2002(3) της 27ης Ιουνίου 2002 για την ίδρυση Ευρωπαϊκού Οργανισμού για την Ασφάλεια στη Θάλασσα,

- Έχονταςπόψη την πρόταση οδηγίας του Ευρωπαϊκού Κοινοβουλίου και του Συμβουλίου σχετικά με τη ρύπανση που προκαλούν τα πλοία και την καθιέρωση κυρώσεων, συμπεριλαμβανομένων των ποινικών, για τα εγκλήματα ρύπανσης,

- Έχοντας επίσηςπόψη ότι η οδηγία 85/337/ΕΟΚ(4) προβλέπει την αξιολόγηση των περιβαλλοντικών επιπτώσεων ορισμένων δημόσιων και ιδιωτικών σχεδίων, μεταξύ των οποίων προβλέπονται ρητώς στο Παράρτημα 1, σημείο 8, και στο Παράρτημα 2, σημείο 13, και τα σχέδια που αφορούν λιμενικές εγκαταστάσεις οι οποίες συνεπάγονται αύξηση της θαλάσσιας κίνησης- δηλωμένος στόχος του σχεδίου βυθοκόρησης.

1. Μπορεί η Επιτροπή να πραγματοποιήσει έρευνα για τη σημερινή κατάσταση και να εξακριβώσει ποιες θα είναι οι επιπτώσεις του εν λόγω σχεδίου στα πρότυπα ασφάλειας και ναυσιπλοΐας·

2. Μπορεί η Επιτροπή να πραγματοποιήσει έρευνα σχετικά με τη συμβατότητα του εν λόγω σχεδίου με το περιβάλλον·

(1) Γραπτή απάντηση της 1.4.2003.

(2) ΕΕ L 206 της 22.7.1992, σελ. 7.

(3) ΕΕ L 208 της 5.8.2002, σελ. 1.

(4) ΕΕ L 175 της 5.7.1985, σελ. 40.

Απάντηση της κ. Wallstrm Εξ ονόματος της Επιτροπής

(24 Ιουνίου 2003)

Η Επιτροπή έχει ήδη απαντήσει στο θέμα που θίγει η προφορική ερώτηση του Αξιότιμου Μέλους H-0849/02, κατά το χρόνο των ερωτήσεων στη σύνοδο του Κοινοβουλίου, τον Ιανουάριο του 2003. Με βάσει τις νέες πληροφορίες από το Αξιότιμο Μέλος, το έργο αφορά προέκταση τουπάρχοντος λιμένα της Spezia, και επιπλέονπάγεται στο παράρτημα II, σημείο 13 της οδηγίας 85/337/ΕΟΚ του Συμβουλίου, της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον (Οδηγία ΕΠΕ), όπως τροποποιήθηκε από την οδηγία 97/11/ΕΚ, της 3ης Μαρτίου 1997(1). Σε τέτοιες περιπτώσεις τα κράτη μέλη πρέπει να αποφασίσουν, βάσει κατά περίπτωση εξέτασης ή κατώτατων ορίων ή κριτηρίων, κατά πόσο το έργο θαποβληθεί σε εκτίμηση λαμβάνονταςπόψη τα σχετικά κριτήρια επιλογής που ορίζονται στο παράρτημα ΙΙΙ της οδηγίας. Ωστόσο, με βάση τις πληροφορίες από το Αξιότιμο Μέλος, η Επιτροπή θεωρεί ότι δεν στοιχειοθετείται παράβαση της οδηγίας για την εκτίμηση των περιβαλλοντικών επιπτώσεων.

Όσον αφορά την οδηγία 92/43/ΕΟΚ του Συμβουλίου, της 21ης Μαΐου 1992, για την διατήρηση των φυσικών οικοτόπων καθώς και της άγριας πανίδας και χλωρίδας, δεν είναι σαφές από τις πληροφορίες που έδωσε το Αξιότιμο Μέλος κατά πόσο το έργο ενδέχεται να έχει σημαντικό αντίκτυπο στον προτεινόμενο τόπο κοινοτικής σημασίας (ΤΚΕ), και, εάν έχει, κατά πόσο πραγματοποιήθηκε κατάλληλη εκτίμηση των επιπτώσεών του έργου στον προτεινόμενο τόπο.

Σχετικά με τον εικαζόμενο αρνητικό αντίκτυπο στην ασφάλεια της ναυσιπλοΐας, η Επιτροπή δεν διαθέτει στοιχεία ότι το έργο βυθοκόρησης του διαύλου πρόσβασης στο λιμάνι της Spezia παραβαίνει τις διατάξεις της κοινοτικής νομοθεσίας για την ασφάλεια της ναυσιπλοΐας, όπως ανέφερε το Αξιότιμο Μέλος. Το γεγονός ότι το έργο θα οδηγήσει σε αύξηση της ναυσιπλοΐας, και σε πιθανή αύξηση των ρυπογόνων ουσιών λόγω των εργασιών που θα εκτελεστούν, δε συνεπάγεται κατ' ανάγκην και ότι δε συνάδει με τηνπάρχουσα κοινοτική νομοθεσία για την ασφάλεια της ναυσιπλοΐας, η οποία αφορά κυρίως τα πρότυπα ασφάλειας για τα πλοία, την παρακολούθηση της ναυσιπλοΐας και την πρόληψη της ρύπανσης που προκαλείται από τα πλοία.

Βάσει των πληροφοριών τις οποίες από το Αξιότιμο Μέλος, η Επιτροπή εκτιμά ότι δεν στοιχειοθετείται παράβαση της κοινοτικής νομοθεσίας. Εάν το Αξιότιμο Μέλος παράσχει λεπτομερείς πληροφορίες, προκειμένου να διευκολύνει την Επιτροπή να εκτιμήσει αυτά τα ζητήματα ως προς τις προαναφερθείσες οδηγίες, η Επιτροπή θα είναι σε θέση να διερευνήσει το εν λόγω θέμα.

(1) ΕΕ L 73 της 14.3.1997.